सर्वशिक्षा अभियान दे तैह्‌त रिआसत च अशिक्षा गी दूर करने लेई केन्द्रीय सरकार दे मानव संसाधन विकास मंत्रालय पास्सेआ एह् योजना शुरू कीती गेई ही जेह्‌दे तैह्‌त बच्चें गी बुनियादी शिक्षा दित्ती जंदी ऐ। संस्थान ने इस योजना दे तैह्‌त आर्थिक प्रबंधन कन्नै जुड़े दे बक्ख-बक्ख मामलें उप्पर नेड़मी नजर रक्खदे होई गलाया जे रिआसती सरकार दी नाकाबलियत ते ओह्‌दे अफसरें नाकामयाबिएं कारण केन्द्र सरकार पास्सेआ इस योजना दे तैह्‌त जारी कीते गेदे पैसे दा इक बड्डा हिस्सा बगैर इस्तेमाल कीते दे गै रेई गेआ। रपोर्ट दे मताबक 2002-03 थमां 2005-06 दरान सर्वशिक्षा अभियान दे तैह्‌त जारी कीते गेदे फंड दा 43 थमां 96 फीसदी हिस्सा बेकार गै पेदा रेआ।